Jurjevići bliže gradu: Urađena sanacija lokalnog puta

Grad Zenica sa 44.000 KM finansirao je betoniranje, odnosno sanaciju dijela lokalnog puta za naselje Jurjevići u mjesnoj zajednici Babino.

Prema informaciji Službe za ekologiju, komunalne i inspekcijske poslove Grada Zenica, dužina betoniranog puta koji se uključuje na regionalnu cestu Zenica – Babino – Arnauti iznosi 960 metara, a širina istog je 3 metra.

Akciju betoniranja i stvaranja boljih uslova za život u ovom naselju realiziovali su stanovnici Jurjevića.

U narednim danima, Grad Zenica će po nalogu gradonačelnika Fuada Kasumovića osigurati sredstva za kupovinu materijala kojim bi se betonirao i uredio put za naselja Kovačići, Jasika i Vranovići.

Izvor: zenica.ba